**INFORMÁCIA O SPRACÚVANÍ OSOBNÝCH ÚDAJOV**

**PRE ÚČASTNÍKOV ONLINE WEBINÁRA**

V súlade s čl. 13 Nariadenia Európskeho parlamentu a Rady (EÚ) 2016/679 (všeobecné nariadenie o ochrane údajov) (ďalej len „**Nariadenie**“) si Vás dovoľujeme informovať o tom, ako nakladáme s Vašimi osobnými údajmi, ktoré nám poskytnete vyplnením registračného formulára a ktoré o Vás spracúvame v súvislosti s Vašou účasťou na online webinári.

Vaše osobné údaje poskytnuté zaslaním elektronického registračného formulára budú spracúvať spoloční prevádzkovatelia:

**Hronček & Partners, s. r. o.** so sídlom Kálov 1, 010 01 Žilina, IČO: 47 248 327

a

**Top privacy s.r.o.** so sídlom Robotnícka 11591/1J, 036 01 Martin, IČO: 51 421 291

(ďalej len „**Spoloční prevádzkovatelia**“)

**Ak chcete získať viac informácií alebo uplatniť si svoje práva v súvislosti so spracúvaním osobných údajov, urobte tak prostredníctvom týchto kontaktov určených Spoločnými prevádzkovateľmi:**

poštová adresa: Top privacy s.r.o., Robotnícka 11591/1J, 036 01 Martin

e-mailová adresa: info@topprivacy.sk

(ďalej len „**Kontakt pre dotknuté osoby**“)

**Dohľadom nad zabezpečením ochrany osobných údajov je Spoločnými prevádzkovateľmi poverená zodpovedná osoba:**

Top privacy s.r.o., Robotnícka 11591/1J, 036 01 Martin

Kontakt: zodpovednaosoba@topprivacy.sk

(ďalej len „**Zodpovedná osoba**“)

Vaše osobné údaje v rozsahu podľa elektronického registračného formulára (meno, priezvisko, e-mailová adresa, telefónne číslo a Vami poskytnuté dobrovoľné údaje) budeme spracúvať za účelom vybavenia a spracovania Vašej registrácie, na základe ktorej Vám bude umožnená účasť na online webinári organizovanom Spoločnými prevádzkovateľmi.

Tieto osobné údaje spracúvame v súlade s čl. 6 ods. 1 písm. b) Nariadenia, teda na účely plnenia zmluvy, ktorej sa stanete zmluvnou stranou odoslaním a potvrdením registračného formulára, resp. na účely predzmluvného vzťahu.

Dovoľujeme si Vás upozorniť, že poskytnutie povinných údajov (označených hviezdičkou) je nevyhnutné na zabezpečenie Vašej účasti na webinári. V prípade, že nám osobné údaje neposkytnete, nebude možné Vás na podujatie zaregistrovať, a teda umožniť Vám účasť.

Vaše osobné údaje nespracúvame na účely našich oprávnených záujmov, nevykonávame automatizované spracúvanie, vrátane profilovania a ani ich nebudeme poskytovať príjemcom v krajinách mimo EÚ (EHS) a medzinárodným organizáciám. Vaše osobné nebudeme zverejňovať.

Osobné údaje vo forme registračného formulára uchovávame po dobu nevyhnutnú na realizáciu webinára a vybavenie súvisiacej agendy. Po skončení príslušného webinára sú osobné údaje poskytnuté v registračnom formulári bezpečne zlikvidované.

**V súvislosti so spracúvaním osobných údajov máte, za podmienok upravených v Nariadení, právo**:

* na získanie informácie o tom, či a ako spracúvame Vaše osobné údaje a máte právo na prístup k nim,
* na opravu, doplnenie a/alebo aktualizáciu Vašich osobných údajov,
* na vymazanie Vašich údajov, v prípade, že:
  + osobné údaje už nie sú potrebné na účely, na ktoré sa získavali alebo inak spracúvali, alebo
  + ak sa osobné údaje spracúvali nezákonne alebo
  + ak osobné údaje musia byť vymazané, aby sa splnila zákonná povinnosť podľa práva Únie alebo práva Slovenskej republiky,
* na obmedzenie spracúvania Vašich osobných údajov, v prípade, ak:
  + napadnete správnosť osobných údajov, a to počas obdobia umožňujúceho overiť správnosť Vašich osobných údajov,
  + spracúvanie je protizákonné a namietate proti vymazaniu Vašich osobných údajov a žiadate namiesto toho obmedzenie ich použitia,
  + už nepotrebujeme Vaše osobné údaje na účely spracúvania, ale potrebujete ich Vy na preukázanie, uplatňovanie alebo obhajovanie právnych nárokov,
* preniesť Vaše osobné údaje, v štruktúrovanom, bežne používanom a strojovo čitateľnom formáte inému prevádzkovateľovi, ak sa spracúvanie vykonáva automatizovanými prostriedkami,
* podať sťažnosť dozornému orgánu, ktorým je Úrad na ochranu osobných údajov Slovenskej republiky, kontakty nájdete na [www.dataprotection.gov.sk](http://www.dataprotection.gov.sk).

Dovoľujeme si Vás upozorniť, že na online webinár sa pripojíte prostredníctvom linku, ktorý Vám bude zaslaný na e-mailový kontakt, ktorý ste uviedli pri registrácii. Webinár realizujeme prostredníctvom služby ***YouTube***, ktorej prevádzkovateľom je spoločnosť ***Google***. Bližšie informácie o pravidlách ochrany súkromia spoločnosti Google sú dostupné tu: <https://policies.google.com/privacy?hl=sk> .

V prípade, že máte záujem v priebehu webinára zaslať otázku alebo sa zapojiť do diskusie, máte možnosť tak urobiť prostredníctvom platformy ***Slido***, ktorej prevádzkovateľom je spoločnosť ***Cisco Systems Inc.*** Bližšie informácie o pravidlách spracúvania osobných údajov pri používaní platformy Slido sú dostupné tu: <https://static.sli.do/documents/slido_privacy_data_sheet_v1.4.pdf>.

Apríl 2025

**Hronček & Partners, s. r. o.**

a

**Top privacy s.r.o.**